અમદાવાદ: રાજયના 14 ચેકપોસ્ટ પર ખાનગી ડેટા ઓપરેટર અને સુપરવાઈઝર દ્વારા આચરવામાં આવતાં કૌભાંડનો રેલો આખરે આરટીઓ અધિકારીઓ સુધી પહોંચ્યો છે. એસીબીની તપાસમાં આરટીઓના સંખ્યાબંધ અધિકારીઓનાં નામો બહાર આવ્યાં છે. એટલું જ નહીં આઠ સુપરવાઈઝર અને ડેટા ઓપરેટરને એસીબી શોધી રહી છે.બીજી તરફ રિમાન્ડ પરના આરોપી જયેશ પટેલના પાટણ ખાતેની બેંકમાં તપાસ કરતાં 10 લાખ મળી આવ્યા હતા.જયારે વડોદરામાં વિપુલ અને જયેશના વડોદરામાં ખરીદેલા ફલેટોના દસ્તાવેજો મળી આવ્યા હતા. ચેકપોસ્ટો પર સરકારી બાબુઓ દ્વારા કેવી રીતે કૌભાંડ આચરવામાં આવતું હતું, તેનો ખાનગી અહેવાલ એસીબી સરકારને આગામી દિવસોમાં સોંપે તેવી શકયતાઓ છે.